OKE TAKE AWAY ARUBA TIN E 
COMPROMISO 
NOS SPECIAL DI STICHTING 
CUMINDA JANTJE BETON PA 
CRIOYO 2 A 3 SPEELTUIN 
BRITAMDO FUERTE + TRECIENDO CLARIDAD Ti NORO PA Nes 
MUCHANAN 

ALBERTICO 
TA E FELIZ 
GANADOR DI 
1.9 MIYON 
FLORIN CU 
LOTTO 5 


ABOGADO DAVID KOCK Y DUCAPRO A 
MANDA CARTA PA COBRA RADIO EMISORA 
'ROYALTIES' PA CADA CANCION CU NAN TOCA 


ARUBA A RETIRA FOR DI TX419 ATROBE DEN NOTICIA, E BIAHA AKI 
TUR AGENDA HULANDES E CHAUFFEUR Y PASAHERA DETENI PA 
PA CONMEMORA INTENTO DI LADRONICIA FOR DI AUTO 


ABOLISION DI Pa ` 3 cual tin un sospechoso femenino 


cu lo a of purba di habri un auto pa 


ESCLAVITUD Y LO SIGUI È so > P - | horta na Botica Central na Santa 


SU PROPIO RUTA sE A y ES NU] | Cruz riba e caminda di Paradera 
La 3 pa Tanki Leendert, mesora a dirig 

So id patruyanan na e sitio. Patruyana 

a logra para e auto na altura di Los 
Cafeteros na Tanki Leendert. A bi 
resulta TX 419 cual tin multiple d 

travesuranan cometi pero ta ainda 

ta sigi haci su cosnan contra ley. Polis 

a para y detene tanto e chauffeu 
como e pasahero femenino kende a bi 
resulta di ta tambe un conocido di polis 

a bay warda di Shaba cu ambos. 


Diadomingo mainta a drenta informe 
di cu tin un persona tras di un taxi den 

11 NOV 19:33 ACCIDENTE CU HENDE HERIDA 
DILANTI CAYENA MALL 


Diasabra anochi a drenta 
informe di un accidente 
cu hende herida dilanti 
Cayena Mall. Mesora a 
dirigi tanto polis como 
ambulans na e sitio. Na 
yegada di e patruya a bin 


compronde cu un Nissan 
March lo slip riba caminda 
muha y cu tera y lo a dal 
den un Hyundai Van 
blanco. Door di e impacto 
e chauffeur di e Nissan 
March a resulta levemente 


herida. Na yegada di e 
ambulans nan a atende cu 


e victima y a transporte datos di e accidente aki. 
pa hospital. Polis a tuma 


CU EXITO RUMBO PA HULANDA 


16 DI NOVEMBER 2023 
JFK EDUCATION CENTER 


+ INFORMACION V 


50 PA MAYOR Y STUDIANTE DI 


*» TRAHA INTERACTIVO RIBA BO PLAN 


+ TRECE BO SMARTPHONE FUI 


BO OPORTUNIDAD PA E 


| o Ed 


Ministerio di Ensefiansa hunto cu 
Realign Coaching Consultancy and 
Services ta invita tur studiante di 
voorexamen y examenjaar hunto 
cunan mayornan pa e oportunidad 
unico pa participa na e tayer 
“Cu exito rumbo pa Hulanda” 
cu lo tuma luga diahuebs dia 16 
di november proximo na JFK 
Education Center di 7 pm pa 8 pm. 
Participacion ta GRATIS, pero 
mester registra via e QR code of 
link, pasobra e localidad por carga 
un cantidad limita di participante. 


E tayer aki lo ta uno interactivo 
caminda lo duna hopi informacion 
valioso manera con pa scoge 
scol, estudio y ciudad di estudio. 
Tambe, unda mester aplica, con ta 
haci esaki y dimes “tips & tricks”. 


Tur esaki bou di 
guia di expertonan di Realign. 
Percura pa bo no perde BO 
oportunidad pa EXITO! Registra 
awe mes y ricibi bo number di 
confirmacion pa sigura bo entrada. 


Keda pendiente di bo email y trece 
bo smartphone ful carga! Sigui 
nos via Facebook y Instagram: 
“Realign with Lisanne”. Durante 
e anochi energetico aki lo tin e 
oportunidad bou di esnan presente 
na JFK pa gana servicionan di 
Realign. 


Registra awe mes via e QR 
code of link: https://www. 
eventbrite.com/e/tickets-cu- 
exito-rumbo-pa-hulanda- 
754860276407?aff=oddtdtereator 


BRIYANDO FUERTE e TRECIENDO CLARIDAD £ Di Pueblo i 


ES 

E FELIZ GANADO DI 1 MIYON 900 MIL FLORIN 
CU LOTTO 5 A COBRA SU PREMIO! 


13 di november, 2023: 
Diasabra anochi 11 di 
november tabata tin e 
sorteo miyonario di Lotto 
5. E numbernan ganado 
tabata:  01-22-24-30-34 
y 1 ticket ganado a wordo 
bendi na Suemar Lottery 
II. 


Awe dialuna, Aruba ta sera 
conoci cu e di tercer feliz 
miyonario di Aruba cu 
Lotto, e loteria di Aruba pa 
aña 2023. E feliz ganado a 
presenta na oficina di Lotto 
na Paardenbaaistraat 10 pa 
cobra e premio grandi aki 
cu un set di numbernan 
loco. 


Albertico a conta cu awe el 
a bay controla su ticket y a 
wordo informa cu su ticket 
ta uno ganado y no tabata 
sigur si su persona a gana e 
jackpot miyonario di Lotto 
5. El a keda emociona ora 
cu a inform'e cu e ta e feliz 
ganado di 1 miyon 900 mil 
florin. 


Lotto, E Loteria di Aruba 
tin diferente wega, Catochi, 
Big 4, 1-OFF, Zodiac, Wega 
di Number di Korsou di 
Lotto, Lucky 3, Multi-X, 
Lotto di Dia, Lotto 5, Mini 
Mega y cu su Mega Plus 
y e diferente weganan di 


POLIS A BAY NA 
TIA ROSA NA POS 
CHIKITO PA UN 
BRINGAMENTO 


Diabierna anochi a drenta informe di un bringamento na 
Tia Rosa na Pos Chikito, mesora a dirigi un patruya na e 
sitio. 
Na yegada di e patruya ya e pelea lo a caba y polis a haya 
un di e partidonan so y polis a avise e camindanan pa 
cana y si e ta desea e lo por pasa den dia entrega keho na 
recherche. 


Raspa y Gana y Instacash. 
Cumprando Lotto bo ta 
contribui na deporte riba 
nos isla. E meta ta pa 


organisa loteria, cambia 
bida di su hungadonan y 
na mes momento inverti 
den deporte local pa 


medio di donacionnan na e 
comision di subsidio. 


BABY DI 2 AÑA NO TABATA 
REACCIONA, POLIS Y 
AMBULANS A BAY CU MAXIMO 
URGENCIA NA NOORD 


Dialuna mainta a drenta 
informe di cu tin un baby di 
2 aña cu no ta reacciona na 
un cas na Noord, mesora a 
dirigi polis y ambulans cu 
maximo urgencia na e sitio. 
Na yegada di e patruya na 
e sitio a nota e situacion y 
a solicita pa ambulans cu 
sumo urgencia. Como cu e 
unico ambulans disponibel 
na e momentonan ey ta 
bahando for di Sanicolas 
a opta pa hib'e den auto di 
famia. A pidi pa cancela 
e ambulans pero polis 
no a autorisa esey ya cu a 
logra haya un ambulans 
cu a keda cla na hospital 
y ta na caminda pa eynan 
caba. Na yegada di e 
ambulans nan a tuma e 
baby over y a atende y bay 


rumbo hospital. PRONTO 


RECUPERACION! 

MINISTER ENDY CROES A PRESENCIA 
LANSAMENTO OFICIAL DI E PROME PROYECTO DI 
SISTEMA AUDITIVO “LIGHTSPEED” NA SCOL 


Diabierna ultimo, riba 
invitacion di Quota 
International Aruba 


Minister Endy Croes a 
bishita St. Paulus School 
na San Nicolas en conexion 
cu lansamento oficial di e 
prome proyecto di sistema 
auditivo “Lightspeed” na 
scol. Quota International 
Aruba a haci donacion 
di e sistema auditivo di 
Lightspeed pa uzo den 
klas na scol. E sistema 
aki ta yuda y facilita e 
comunicacion verbal entre 
maestro y alumno, pa e 
comunicacion ta di mes 


un calidad pa tur alumno 
presente den klas. 


E alumnonan sinta mas 
patras den klas lo scucha 
mes un bon cu esnan sinta 
den e prome fila, sin cu e 
maestro mester forsa su 
stem innecesariamente. 
Tin 2 klas piloto, esta 
klas 1 y klas 6 y a nota cu 
e proyecto ta dunando 
excelente resultado. 


E alumnonan ta 
compronde miho y ta 
lesa miho. Minister Endy 
Croes a agrega cu hunto cu 


Quota International Aruba 
lo sondea e posibilidad 
den cua klas por duna un 
aporte. Ta prueba cu e 
proyecto ta duna contenido 


positivo pa e desaroyo di e 
alumno den nan lesamento 
y ta proteha e stemband di 
e maestronan. Pa conclui, 
Minister Endy Croes ta 


gradici y felicita Quota 
International of Aruba cu e 
bunita iniciativa aki. 


DAMA CHAUFFEUR A BAY HACI UN U-TURN SIN A DUNA 
PREFERENCIA NA UN AUTO CONTRARIO 


Diasabra merdia a drenta 
informe di un accidente 
cu hende herida dilanti 


Quality Apartments na 
Schotlandstraat, mesora 
a dirigi tanto polis como 
ambulans na e sitio. Na 
yegada di e patruya a bin 
compronde cu e dama 
chauffeur di Honda CRV a 


bay haci un U-Turn pero no 
a mira e Hyundai Accent 
di direccion contrario y 
a dal riba dje den banda 
di e chauffeur. Door di e 
inpacto e dama chauffeur 
die Accent a resulta herida. 
Na yegada di e ambulans 
nan a atende e victima na 
e sitio mes. 


ll 

Ministro encarga cu Turismo y Salubridad ta anuncia cu entrante 15 november 2023 
durante 14 dia lo tin oportunidad pa un y tur tuma conocemento na Departamento di 
Legislacion y Asunto Huridico, Schotlandstraat 53, di un peticion cu a ser haci pa 
obtene un slijtvergunning pa e parcela na Tanki Leendert 87-A. E permiso aki ta 
concerni e.o. benta di bebida sterki y zwak por detal y pa consumi unicamente otro 
caminda cu den e percela. Den e periodo aki tur hende por expresa por escrito nan 
desacuerdo contra dunamento di e permiso menciona, dirigi na e Ministro encarga cu 
Turismo y Salubridad via intermediacion di Director di Departamento di Legislacion y 
Asunto Huridico, Schotlandstraat 53. 

ARUBA A RETIRA FOR DI TUR AGENDA HULANDES 
PA CONMEMORA ABOLISION DI ESCLAVITUD Y LO 
SIGUI SU PROPIO RUTA 


Minister Maduro di 
finansas a anuncia na 
Hulanda, cu Aruba 
lo retira di tur agenda 
Hulandes relaciona 
cu conmemoracion di 
abolision di esclavitud. 
Motibo di esaki ta e 
maltrato cu BZK, un 
departamento di Hulanda 
ta dunando Aruba. Esaki 
principalmente pa a duna 
Aruba un intrest halto di 
6.9%, cual ta un boet rente. 


Esaki ta un negoshi grandi 
pa Hulanda pa traha 300 
miyon florin riba lomba di 
pueblo di Aruba. 


E anuncio aki a keda haci 
den weekend den un sala 
na Den Haag. Esaki sigur 
a trece su conmocion y 
tabata un shock pa BZK cu 
tambe tabata sinta den e 
evento. 


Dje forma aki Minister 


Maduro a haci yamada 
na conciencia di Hulanda 
pa nan reflecciona. Nan 
no por conmemora 
terminacion di esclavitud, 
pero ta bira haci mescos. 


E hecho aki a haya basta 
atencion na Hulanda y 
hopi a mustra simpatia 
pa cu e posicion di Aruba 
y a cuminza cuestiona e 
decisionnan di Gobierno 
Hulandes riba Aruba. 


MINISTER ENDY CROES A SALI PA UN BIAHE DI 
TRABOU NA MERCA, UNDA CU TA BAY NEGOSHA MOU 
CU ALGUN COLLEGE Y UNIVERSIDAD 


Dialuna atardi, Minister 
di Enseñansa y Deporte 
Endy Croes a sali di biahe 
pa Merca, unda ta bay 
negosha MoU cu algun 
college y universidad. 
Primeramente, Minister 
Endy Croes lo acudi na 
Howard University na 
Washington DC y mesun 
dia parti merdia lo tin un 
reunion basta extenso cu 
Montgomery College. Den 
pasado, Aruba tabatin un 
MoU caba cu Montgomery 
College, den cual a caduca. 
Actualmente, Minister 


Endy Croes ta bay negosha 
un acuerdo mas amplio. 
Montgomery College 
tin un programa cu por 
yuda traha den e parti 
di innovacion y ICT hopi 
di cerca cu Colegio EPI. 
Siguientemente, parti di 
atardi e mandatario di 
Enseñansa lo tin un otro 
reunion cu secretaria 
di estado di Maryland, 
Sra. Suzanne Lee. E 
dia siguiente, Minister 
Endy Croes lo reuni cu 
Embahada Hulandes Sr. 
Renske Heemskerk. 


Despues di esaki, Minister 
Endy Croes lo sigui pa un 
reunion hopi interesante 
na Baltimore y lo termina 
na University of South 
Carolina, caminda tin 
intencion grandi pa amplia 
un contrato existente. 
Primordialmente, pa trece 
dilanti e vision cu tin pa 
“sport tourism”. Minister 
Endy Croes a indica cu a 
pidi un pakete special pa 
“master level” den sport 
management, asina por 
aloca 8 of 10 studiante 


cu kier pa yega e nivel 
aki y den futuro por yuda 
desaroya e parti di “sport 
tourism” na Aruba. Pues, 
un biahe cu un skema di 
reunion basta extenso 


cu diferente college y 
universidad di Merca. Di 
regreso na Aruba, Minister 
Endy Croes lo amplia riba 
e resultado di e biahe di 
trabou aki. 


HOBEN CHAUFFEUR A PERDE CONTROL BAY DAL 
RIBA TRONCON DI MANA DEN SERO PARA 


Diasabra merdia a drenta informe di un otro accidente cu hende herida 
na Sero Patrishi, mesora a dirigi tanto polis como ambulans na e sitio. Na 
yegada di e patruya a bin compronde cu e hoben chauffeur a slip riba e 
caminda muha y a baha caminda dal riba un troncon. Debi na e fuerte 
inpacto e chauffeur a resulta herida. Na yegada di e ambulans nan a atende 


e victima herida. 

AHATA: HOTEL TA SIGUI ENFOCA RIBA CALIDAD 
EN BES DI CANTIDAD DI HUESPED 


AHATA Occupancy Yearly Overview 


13 November: Aruba Hotel & 
Tourism Association (AHATA) ta 
acumula e cifranan di ocupacion y 
prijs di hotelnan tur luna y CEO di 
AHATA, Tisa LaSorte, ta anuncia 
cu na October atrobe e RevPAR 
a crece pa motibo cu huesped ta 
pagando prijs mas halto, pero 
tin menos ocupacion compara cu 
experiencia historico. 


OCTOBER 2023: 


° Ocupacion: E grado di 
ocupacion tabata 74%; cual ta 
mescos cu grado di ocupacion na 
October 2022 y 5% menos cu na 
2019. 

. ADR: E balor averahe di 
cada camber bendi tabata $285.19; 
un aumento di 6% compara cu 
October 2022. 

. RevPAR: E entrada averahe 
pa tur camber disponibel tabata 
$210.60 cual ta 6% mas cu na 2022 
y 22% mas cu na 2019. RevPAR ta e 
indicador di e resultado financiero 
prome cu desconta gastonan 
operacional y impuesto. 


JANUARI — OCTOBER 2023: 


° Ocupacion: E ocupacion 
averahe di prome 10 luna di aña 
tabata 77%; un aumento di 5% 
compara cu e mesun temporada na 
2022. (Nota: Den prome kwartaal 
di 2022 Aruba su turismo tabatin 
efecto di COVID). Ocupacion 
averaha di prome 10 luna di 
2023 ta 9% menos cu e mesun 
temporada na 2019. 

. ADR: E balor averahe 
di cada camber bendi tabata 
$337.64; cual ta 12% mas cu mesun 
temporada na 2022. 

. RevPAR: E averahe di 
prome 10 luna tabata $261.34; 
18% mas compara cu e mesun 
temporada na 2022 y 13% mas cu 
na 2019. 


PROYECCION: 


Proyeccion actual pa ocupacion 
averahe di hotel pa November 
ta 78%, December ta 79%, y pa 
Januari ta 78%. E expectativa pa 
aña 2024 su ocupacion averahe 
ta 73%, cual ta representa un 
reduccion di 13% compara cu e 
averahe di aña 2019. 


TIMESHARE: 


Ocupacion na  propiedadnan 
Timeshare tabata 85% na October 
2023. 


Hotel miembro di AHATA: 
Amsterdam Manor Beach Resort, 
Barceló Aruba, Boardwalk 
Boutique Hotel, Brickell Bay 
Beach Club, Bucuti & Tara Beach 
Resort, Courtyard by Marriott, 
Divi & Tamarijn All-Inclusive, 
Eagle Aruba Resort, Embassy 
Suites by Hilton Aruba, Holiday 
Inn Resort Aruba, Hyatt Regency 
Aruba, Hyatt Place Aruba Airport, 
Manchebo Beach Resort, Marriott 
Aruba & Stellaris Casino, Ocean 
Z Hotel, Paradera Park, Radisson 
Blu Aruba, Rehoboth Peaceland 
Boutique Hotel, Renaissance Wind 
Creek Aruba Resort, The Ritz- 
Carlton Aruba, RIU Palace Aruba, 
RIU Palace Antillas y Talk of the 
Town Hotel. 


Timeshare miembro di AHATA: 
Divi Aruba Phoenix, Divi Dutch 
Village, Divi Village Golf, La 
Cabana, Marriott Ocean Club, 
Marriott Surf Club, The Mill 
Resort. 


Vacation rental miembro di 
AHATA: Aramis Real Estate, 
Aruba's Life Vacation Residences, 


Casiola Aruba, Cobalt Blue 
Residences, Ford Property 
Management, Turibana Plaza, 


Santa Lucia Landhuis, Russo Real 
Estate. 


OCC over the year 


POLIS A BAY BANDA DI 
EX-EDIFICIO DI D.T.I. PA 
UN OTRO PELEA 


Diabierna anochi a 
drenta informe di 
un otro pelea na un 
restaurant banda di e 
ex-edificio di D.T.I. na 
Pos Chikito. 


Na yegada di e patruya 
a papia cu e dofio di 
e restaurant esaki a 
bisa di no sa di ningun 
pelea na su lugar ni 
dilanti su lugar. 

GERENCIA WEB NV TA DISTANCIA DI 
PUBLICACION DI VWI 


BALASHI: Gerencia di Water- en 
Energiebedrijf Aruba (W.E.B.) ta 
distancia di cierto expresionnan 
haci den e comunicado di prensa 
di e directiva di VWI cu fecha 
02 november 2023. A pesar cu 
nos ta respeta e derechonan 
di VWI pa expresa nan mes, 
motibo pa kico nos ta distancia 
ta cu e expresionnan aki ta den 
incumpiimento cu W.E.B. Aruba 
N.V. su codigo di conducta y esey 
ta inaceptabel. 


Nos codigo di conducta ta prescribi 
entre otro: Respet pa otronan; 
Comportacion na un manera 
profesional; Pa no pinta negativo 
tercer partidonan y clientenan di 
W.E.B. Aruba N.V.; Pa no transmiti 
mensahenan di intimidacion; Un 
responsabilidad serio pa un bon 
relacion publico di WEB; 


Ora empleadonan di WEB ta atende 


cu un persona pafor di WEB, 
incluso dignatarionan, mester 
percura cu no ta compromete e 
integridad of mancha e reputacion 
di sea WEB, of cualkier individuo 
externo, negoshi of gobierno. 


Gerencia ta para pa un W.E.B. 
Aruba NV., un compania estatal, 
cu ta sirbi e comunidad di Aruba 
na un manera constructivo, 
cooperativo y semper profesional y 
den union. 


Semper por tin diferencia di 
opinionnan, Gerencia ta para pa 
semper W.E.B. Aruba NV. busca 
e dialogo y solucionnan semper 
na mesa pa sirbi como un bon 
ehempel pa nos pais Aruba. 


Expresionnan comprometedor 
riba institutonan, personanan, 
companianan y nos accionista/ 
Gobierno no tin lugar den e 


normanan y balornan, codigo 
di conducta y liderazgo desea di 
W.E.B. Aruba NV. 


Cada empleado di W.E.B. Aruba 
NV. ta responsabel pa traha na 
un W.E.B. Aruba N.V. den union 
y harmonia unda e ta sinti su mes 


sigur, respeta, motiva, bon atendi 
y percura pa su coleganan tambe 
ta sinti mes cos. 


10 november 2023 WATER- EN 
ENERGIEBEDRUF (W.E.B.) 
ARUBA N.V 


ABOGADO DAVID KOCK Y DUCAPRO A MANDA CARTA PA COBRA 
RADIO EMISORA 'ROYALTIES' PA CADA CANCION CU NAN TOCA 


Dialuna mainta por a 
tuma nota di kehonan treci 
dilanti pa algun dofio di 
radio emisora. Nan tabata 
lansa critica riba e carta 
cu radionan a ricibi for di 
abogado David Kock di 
DUCAPRO. 


DUCAPRO ta un fundacion 
na Aruba cu kier cobra 
radio emisora derecho di 
autor, di tur e cancionnan 
cu nan toca. Algun aña 
pasa kier a cobra cada radio 
e suma di Afl. 3000.00. 
Tin mas o menos 20 radio 
na Aruba, pues kier a saca 
Afl. 60 mil pa luna di radio 
emisora. 

Dado momento e calentura 


a baha y no a tende nada 
mas. Pero awor atrobe 
parce cu radionan a haya 
carta cu dia 1 januari 2024 
nan mester cuminza paga, 
sino lo tuma medida legal 
contra tur radio. 


Realmente ta un situacion 
penoso, pasobra radio 
emisora na Aruba no ta 
gana placa. Ela bira un 
hobby y pasion. Di unda 
ta bay saca 3 mil florin? 
Esey lo hiba varios radio 
na quiebro. 


Ta di lamenta cu 
organisacionnan 
international kier chica un 
isla chikito cu medidanan 
asina drastico pa asina 


cobra pe artista y ken sa 
si e artista lo haya e placa 
of e lo keda den scochi di e 
administrador cu lo cobra 
su salario y saca probecho. 


Si e plan aki bay dor, Aruba 
lo bay conoce un cambio 
radical den radio emisora 
unda varios lo mester stop 
di toca cancion y bay over 


na otro formato pa por 
keda existi. Finalmente 
Ducapro lo no bay logra 
haya e placa cu e ta desea. 

Prome Minister Evelyn Wever-Croes: 


Prome Minister hunto cu Minister Endy Croes a 


reuni cu Stichting Jantje Beton 


ARUBA TIN E COMPROMISO DI STICHTING JANTJE 
BETON PA 2 A 3 SPEELTUIN NOBO PA NOS MUCHANAN 


Prome Minister Evelyn 
Wever-Croes y Minister 
Endy Croes a reuni cu 
Stichting Jantje Beton 
hunto cu CEDE Aruba. 
Stichting Jantje Beton, ta 
un fundacion di Hulanda 
cu ta traha riba e maneho 
di e importancia pa e 
muchanan hunga, pa nan 
desaroyo social, fisico y 
mental. Pa yega na e meta 
aki, Stichting Jantje Beton 
ta encarga pa sigura cu tin 
lugarnan accesibel y den 
bo estado pa e muchanan 
por hunga. 


Prome Minister a indica, 
cu na aña 2022, el a aserca 
Stichting Jantje Beton, 
pa pidi nan yudansa cu 
e speeltuinnan aki na 
Aruba. Nan a haci un 


estudio riba e situacion 
actual, di e facilidadnan pa 
muchanan na Aruba por 
hunga pafo. E resultado di 
e estudio a wordo presenta 
na Minister di Asuntonan 
Social sr Rocco Tjon. A 
base di e estudio haci, 
Stichting Jantje Beton, a 
yega na e punto cu nan lo 
desea di yuda pais Aruba, 
trahando dos speeltuin 
completamente nobo, of 
drecha uno existente, cu 
materialnan moderno y 
mas sigur pa e muchanan. 
Unabes nan finalisa e 
estudionan, nan lo informa 
Gobierno di Aruba, na 
unda e speeltuinnan aki lo 
ta situa. 


Durante e reunion a bin 
dilanti tambe, un posibel 


di tres speeltuin cu nan 
ta dispuesto pa traha of 
renoba. Tambe Minister 
Endy Croes a probecha di 
menciona e deseo di haya 
algun veld mas manera 
esun existente di Johan 
Kruif. Prome Minister a 
expresa di ta sumamente 
orguyoso di e trabou 
cu Minister di Deporte 
Endy Croes y Minister di 
Asuntonan Social Rocco 
Tjon a bin ta haciendo. 
Danki na nan esfuerso y 
dedicacion, awe Aruba tin 
e compromiso di Stichting 
Jantje Beton pa traha y/ 
of renoba 3 speeltuin, 
dunando oportunidad pa 
nos muchanan por hunga 
y goza di facilidad nan 
grandi y moderno. 


Gobierno a cuminsa cu e 


proyecto di Veilige Barios y 
esaki ta un siguimento pa 
mehora e calidad di bida 
di nos barionan na Aruba 
y nos muchanan. Tambe 
Stichting Jantje Beton 
a informa Gobierno di 
Aruba, cu Postcodelotterij 
di Hulanda ta duna 
1.5 miyon euro pa e 6 
speeltuinnan riba e 
diferente islanan, di cual 


Aruba ta haya 2 a 3 di nan. 
Prome Minister a indica cu 
el a palabra cu di parti di 
su ministerio, nan lo traha 
riba un maneho y acuerdo 
pa por sigui den futuro, 
haci uzo di nan experticio, 
pa keda mehora tur e 
facilidadnan na Aruba, na 
unda e muchanan ta hunga 
pafo. 


Minister Xiomara a bisa e Hulandesnan den nan cara: 


"STOP DI PIDI DESPENSA PA 
ESCALIVTUD Y BIRA HACI MESCOS" 


Den weekend Minister 
Maduro tabata den Den 
Haag den un encuentro 
cu Arubianonan y 
Hulandesnan. Tabatin 
hopi invitado di Aruba y 
tambe di Curacao pero 
tambe di Hulanda. 


Minister Maduro a 
probecha e momentum, 
den nan cas, na Den 


Haag pa lansa un bom. 
A cuminza pa splicanan 
masha lief mes, riba tur 
e trabaonan cu Aruba a 
bin ta hasiendo pa drecha 
finansas publico. Pero 
mas den final e minister a 
anuncia cu Aruba lo retira 
for di e agenda Hulandes 
riba asunto di esclavitud. 
Aruba lo sigui su propio 
caminda, pasobra 


loke a bin ta sosode, ta 
inacceptabel. No por 
ta asina cu ta recorda 
abolision di esclavitud y ta 
pidi despensa, pero ta bira 
haci mescos, unda ta duna 
Aruba 'boet rente' di 300 
miyon florin. 

E ta mes un cos: Chica for 
di Arubiano, 300 miyon 
florin di ganashi. 


E anuncio aki a cay 
manera un bom. E 
minister a pidi pa laga 
esaki bay pa refleccion, 
unda mester un refleccion 
profundo entre Hulanda 
y Aruba pa yega na 
acuerdo pa e prestamo 
di pandemia. No por ta 
asina cu Hulanda kier 
suta Aruba cu 6.9% di 
intrest. 


Minister Endy Croes: 


GOBIERNO DI ARUBA TA ENTREGA UN 
RECONOCEMENTO NA FRANCISCO “TICO” KOCK PA SU 
GRAN LABOR DEDICANDO MAS DI 45 ANA DEN MUSICA 

Tico tin un amor grandi pa steelpan y ta presenta esaki cu hopi pasion y 
sentimento pa nos local- y turistanan 


Diadomingo mainta, 
famia y amigonan a bini 
hunto y a organisa un 
bunita evento pa reconoce 
y gradici Francisco “Tico” 
Kock pa su gran labor 
dedicando mas di 45 aña 
den musica. Un mainta 
ameno, unda cu famia y 
musiconan presente a subi 
stage y canta of toca un 
piesa dedica na Tico. Tico 
tabata pasiona pa musica 
desde cu e ta mucha. Casi 
tur atardi e tabata bay wak 
un steel band cerca di su 
cas hunto cu amigonan y 
di eynan el a descubri su 
amor pa steelpan. Casi 
tur atardi, Tico tabata bay 
despues di scol pa practica 
toca steelpan. 


E tabata haci esaki scondi 
sin e doñonan di steelpan 
sa. Despues di un tempo, 
Tico y amigonan a haya e 
steelpannan aki regalo ora 


cu e doñonan a cumpra 
steelpan nobo y asina Tico 
hunto cu algun amigo a 
cuminsa toca tur atardi 
despues di scol y asina mas 
y mas e amor pa musica di 
steelpan a sigui crece. Rond 
aña 1970 Tico y amigonan 
a cuminsa cu nan propio 
steelband Jump and Smile 
y despues di algun tempo 
nan a toca nan prome 
evento na hotel. Rond aña 
1975 a lanta Sunny Island 
y na aña 1985 A Touch of 
Steel cu te dia di awe ta 
activo. 


Tico a toca pa hopi aña 
durante diferente evento, 
tanto riba dianan nacional 
como tambe na hotelnan. 
Tico tin un amor grandi 
pa e musica di steelpan y 
ta presenta esaki cu hopi 
pasion y sentimento pa nos 
local- y turistanan. Tico 
semper tey presente pa 


cualkier evento pa presenta 
su musica di steelpan. 


Den nomber di Minister 
di Cultura y Gabinete 
Wever Croes II, Minister 
Endy Croes a haci entrega 
di un plakkaat como 
gradicemento pa deleita 
Pueblo di Aruba y nos 
turistanan cu e musica 
di steelpan pa mas di 45 
aña. Alabes, Minister 
Endy Croes a entrega un 
reconomento den nomber 
di e amigonan di steel 
band. Actualmente, Tico 
ta sufriendo un kebrante 
di salud. Minister Endy 
Croes ta desea Tico pronto 
recuperacion y cu Dios 
bendicion'e ricamente. 
Masha danki Tico pa 
deleita nos cu bo musica 
di steelpan durante 45 
aña y haci hopi curason 
contento. 

Problema di pareha den 
auto na Papilon 


Diasabra merdia a drenta informe di cu cu ya e homber lo a bandona e sitio. 

lo tin un bringamento den auto cu lo ta 

escalando entre un pareha na Papilon. E dama no kier a duna ningun informa- 
Mesora a dirigi un patruya na e sitio. cion. Ya cu e dama no kier a coopera, e 
Na yegada di e patruya a bin compronde polis a bandona e sitio. 


Clasificados 
> ei sr «im ED == 


SOLODIPUEBLO@GMAIL.COM 
CEL.585 9500 "= ua” 


ORACION DI DIA 


Un feliz dia bendiciona colma 
cu hopi amor, fe y speransa den 
nos Bon Dios 


Despues di un rato e cria a bisa su shon: ’Sefior a 
cumpli cu bo ordo, 
ma toch a sobra luga!” (Lucas 14: 22) 


Nos ta forma un solo curpa pa medio di nos union 
cu Cristo y nos ta uni mescos cu partinan di un 
solo curpa (Rom. 12: 5). E cria lo a haya duele ora 
prome invitadonan a nenga. Asina mes el a sigui 
cumpli cu ordo di su shon y aunke el a cumpli toch 
a sobra luga. Esaki ta mustra cu e ta persevera y 
cumpli cu zelo cu su shon y ta na paz. Nos tin cu 
traha pa, y sirbi Señor cu zelo (Rom. 12: 11). Pero, 
Señor tin mas luga, pues e capacidad pa invita- 
donan pa e reino di Dios ta surpasa e expectativa 
di cada un di nos. Hesus ta siña nos pa cumpli cu 
ordo di Tata. Aunke nos por pasa den tribulacion 
y perseverancia, oracion constantemente ta yuda 
paso e speransa cu nos tin lo haci nos contento 
(Rom.12: 12). Paso cerca Señor nos ta na paz 
manera un yiu cerca su 
mama (Salmo 131). 

Oracion: Señor regala nos gracia pa nos comparti 
donnan conforme Bo 
boluntad y biba den harmonia cu otro. 
Amen. 


Ta 
lal Psp 7] || 

PREMIO EXCELENCIA DEN DEPORTE A RECONOCE 
SR. ALFRED LEONG COMO BALUARTE DEPORTIVO 2022 


ORANJESTAD: Durante 
e ceremonia di Premio Ex- 
celencia den Deporte 2022 
a rindi homenahe na dies 
(10) baluarte deportivo cu 
a dedica gran parti di nan 
bida na desaroyo di deporte 
di Aruba. Un di e balu- 
artenan cu a haya recono- 
cemento e anochi special 
aki ta Sr. Alfred Leong. 


Un poco di e trayecto di Sr. 
Alfred Leong: 

Sr. Alfred Leong a cuminsa 
hunga ping pong / tennis di 
mesa cu edad di 12 afia na 
Club Don Bosco bou lider- 
azgo di Frere Tarcisius. Sr. 
Leong a gana su prome tor- 


neo y trofeo cu e edad di 14 
afia unda el a titula campe- 
on di schoolsport na afia 
1969 di Aruba y campeon 
di Interscolaire, Grupo B 
na Curacao. 


Na aña 1970 Sr. Leong a 
sali sub campeon di e tor- 
neo Interscolaire. Mes un 
aña Sr. Alfred Leong a tit- 
ula campeon di YMCA TT 
Tournament. Na 1971 Sr. 
Leong a sali campeon di 
grupo C di e torneo Inter- 
scolaire. Na 1973 a sali sub 
campeon di Aruba school- 
sport den grupo D y na 1974 
a conkista e titulo maximo 
di campeon di Intersco- 


laire Schoolsport Grupo G 
na Curacao. Sigur un aña 
historico ta 1973 unda cu e 
edad di 18 aña Sr. Leong a 
participa na etorneo Asian- 
African-Latin American 
Table Tennis Friendship In- 
vitational Tournament na 
Peking, China. 


Despues di 1975 Sr. Leong 
a hunga den team di Sint 
Jans Knapen, Club Don 
Bosco y Kong Ming Stars. 
Tambe, Sr. Leong a hunga 
den categoria A klas, unda 
cu hopi biaha el a logra e 
titulo di campeon den cat- 
egoria: A klas y doubles na 
Aruba y Antillas. Sr. Alfred 
Leong a participa varios 
bes den Copa Antillano, 
torneo Amstel na Curacao, 
Copa MCB na Boneiro y 
Dutch Caribbean na Suri- 
nam. Adicionalmente, Sr. 
Leong a participa den vari- 
os campeonato di Caribe na 
Jamaica, Barbados, Trini- 
dad and Tobago y Puerto 
Rico y Ibero Americano na 
Santo Domingo y Venezu- 
ela. Un otro aña memora- 


bel ta na 1982 unda cu Sr. 
Leong a conkista e titulo di 
campeon di Antillas hun- 
gando den Sporthal Betico 
Croes y 2015 unda a gana 
e torneo Dutch Caribbean 
titulando campeon den cat- 
egoria Masters. 


Despues cu Sr. Leong tabata 
inactivo pa 7 aña, na 1990 
el a cuminsa hunga ping 
pong bek cu Kong Ming 
Stars unda a gana varios 
aña sigui e campeonato di 
A klas. Sr. Leong a participa 
den ASU Olympiada y ASU 
week. Sr. Leong ainda ta 
activo y ta participando den 
diferente torneo, entre otro, 
Copa Betico, Copa Himno 
y Bandera, Copa Aña di la 
Reina cu a bira Copa Aña di 
Rey, Copa Aruba y Torneo 
Dutch Caribbean. E ultimo 
añanan Sr. Leong ta partic- 
ipa na e torneo Copa Casa 
Rosada unda a conkista 3 
biaha e titulo di campeon 
den Masters. 


Fuera di hunga ping pong, 
Sr. Leong a hunga basket- 


ball pa hopi aña cu Chinese 
Youth Club unda a logra e 
titulo di campeon pa hopi 
aña. Despues Sr. Leong a 
bira entrenado di Chinese 
Youth Club y pa e ekipo di 
damas di Connie Francis 
Club. Tambe, Sr. Leong a 
participa como “assistant 
coach” cu seleccion di An- 
tillas na Weganan Centro 
Americano y del Caribe na 
Medellin, Colombia. Por 
ultimo, Sr. Leong a fungi 
como entrenado di e selec- 
cion di damas na Caricom 
Games cu a tuma luga na 
British Guyana. 


Presidente di Parlamento 
mr. Edgard Vrolijk a haci 
entrega di e reconocemen- 
to na baluarte Sr. Alfred 
Leong. Pa conclui, Premio 
Excelencia den Deporte y 
Minister Endy Croes ta fe- 
licita Sr. Alfred Leong cu 
e reconocemento Baluarte 
Deportivo 2021, alabes ta 
gradicie pa su dedicacion, 
amor y aporte den deporte 
di Aruba. 


Minister Dangui Oduber 
DESVELO DI LOGO PA ENSEÑANSA 
PA EMPLEO: CURSONAN HOTELERO TA 
DISPONIBEL PA COMUNIDAD DI ARUBA 


ORANJESTAD —Dialuna mainta 
Minister di Turismo y Salud Pu- 
blico sr. Dangui Oduber a atende 
un conferencia di prensa unda a 
celebra e desvelo di e logo nobo y 
tambe e renobacion moderno di e 
edificio di Enseñansa pa Empleo 
(EPE). 


Enseñansa pa Empleo a wordo 
funda na aña 1988 y a bira un cen- 
tro di enseñansa pa e industria di 
hotelero y turismo. Turismo ta 
keda e pilar principal di nos eco- 
nomia y Enseñansa pa Empleo ta 
keda un instituto importante cuta 
ofrece cursonan basa riba e nece- 
sidad di e mercado laboral y trese 
educacion popular riba un nivel 


alcansabel pa tur hende. 


E tabata un mainta ameno ca- 
minda Minister Oduber a ricibi 
un “tour” di e diferente curso- 
nan cu ta wordo duna. Awendia 
Ensenansa pa Empleo ta ofrece 
un variedad di cursonan riba dife- 
rente nivel manera servicio na cli- 
ente, bartending, waiter/waitress 
y esaki ta crea oportunidad pa 
nos comunidad haya mas conoce- 
mento pa por brinda e miho ser- 
vicio na nos bishitantenan y yuda 
mantene nos industria di turismo 
y economia fuerte. 

Na aña 2022 tawata tin 600 per- 
sona cu a sigui cursonan y e aña 
aki mas di 1600. Danki na crece- 


mento di turismo tin cuponan di 
trabou nobo. 

Minister Oduber ta contento cu 
Enseñansa pa Empleo lo habri 
nan porta na e disctricto di San 
Nicolaas pa 2024 y asina per- 
curpa pa mas ciudadano por haya 
acceso na enseñansa pa asina por 
sigui brinda e miho servicio na 
nos turistanan. 


Finalmente Minister Dangui 


Oduber ta gradici prome Minis- 
ter Evelyn Wever-Croes y colega 
Minister Glenbert Croes y ademas 
tur stakeholders pa logra haci es- 
aki posibel. 


Masha Pabien na e team di Ense- 
ñansa pa Empleo pa boso bon tra- 
bou pa asina por sigui ofrece mas 
cursonan y aumenta oportuni- 
dadnan na e pueblo di Aruba. 

Parlamentario Marco Berlis (MEP): 
Miguel Mansur ta bay live lastra clero Catholico y 
tur esnan contra su agenda di ideologia di genero 


Diadomingo 5 di novem- 
ber ultimo, despues cu 
Miguel Mansur a ataca 
publicamente clero Ca- 
tholico riba Facebook, e 
la haya ta bon pa continua 
su racha di atakenan baho 
contra tur esnan cu ta 
opone su opinion, agenda 
y plan di ideologia di gen- 
ero pa Aruba den su video. 
E video aki e la pone riba 
su Facebook, den cual e ta 
bebiendo un thee of koffie 
for di un cup bashi. Den e 
video Miguel ta conta un 
poco di su infancia y dro- 
gadiccion den cual e ta ex- 
presa su mes cu hopi emo- 
cion pa despues bay riba 


un racha di guera contra 
tur esnan cu ta opone con- 
tra su opinion. 


Pastornan, religionan, 
tradicionnan y fielnan a 
wordo ridiculisa y insulta 
pa Mansur 

Den su ultimo video, fuera 
di a ofende henter iglesia 
Catholico, a ofende tur 
Cristian y tur otro de- 
nominacion y nan fielnan, 
cu ta mas o menos 80% di 
henter e poblacion di nos 
pais. Mansur ta bay asina 
leu di tuma e Bijbel, Pal- 
abra di Dios, y ta malusa 
scrituranan sacando es- 
akinan for di contexto, pa 


PUEBLO A HANA SU 

Pa kualkier informacion 
solodipueblo@gmail.com 


hustifica su ponencianan. 
Miguel Mansur no sola- 
mente ta mofa e Palabra 
di Dios publicamente, e 
ta abiertamente insinua 
cu esaki no ta sirbi mas 
pa un sociedad moderno. 
Mansur, supuestamente 
un teologo riba su mesun 
forsa no ta contento ni di 
acuerdo cu contenido di 
Bijbel. Tur hende conoce e 
pasashi den Bijbel Mateo 
4:1-11, den cual Hesus ta 
wordo tenta pa Satanas. 
Kico Satanas a usa pa ten- 
ta Hesus cu ne? Satanas 
a usa e mesun Palabra di 
Dios, pero for di su con- 
texto original, pa purba 
laga Hesus peca dilanti 
Tata Dios. Kico Hesus a 
haci? E la contesta Sata- 
nas cu e Palabra di Dios 
den su contexto corecto. 
Esaki ta siña nos cu bo 
flie no ta subi pasobra bo 
a lesa algun scritura for di 
contexto pa hustifica bo 
argumentonan. 


Miguel hustificando in- 
doctrinacion di nos yi- 
unan na scol 

Tratando na ridiculisa e 
ponencia di iglesianan di 


tur denominacion y lider- 
nan den comunidad, Man- 
sur ta procede den e video 
pa ridiculisa e ponencia di 
e lidernan religioso riba e 
indoctrinacion di nos yi- 
unan si material di ideo- 
logia di genero ta drenta 
scolnan. Mansur sa hopi 
bon con vulnerabel nos yi- 
unan ta ora nan ta chikito. 
Tin un rason valido pa- 
kico un mucha chikito no 
por haya un rijbewijs, no 
por core auto, no por vota 
ainda, no por bai guera, 
no por bebe alcohol, no 
por drenta cinema pa wak 
cierto peliculanan cu ta pa 
hobennan mas grandi... 
Anto e pregunta e ora ta: 
“pakico Mansur ta busca 
pa pusha material di ideo- 
logia di genero pa nos yi- 
unan chikito den nos scol- 
nan?” E derecho di educa 
nos yiunan mester keda 
den e mannan di e mayor- 
nan. Cualkier politico cu 
ta pretende di kita e dere- 
cho aki di mayornan ta 
“hol uit” nan derechonan 
legal. Esaki ta e politica 
cu Mansur ta introduci- 
endo na nos pais? Acaso 
no ta su forma dictatorial 
y arogante a core cu tres 
politico for di su partido? 


E caracter instabiel y 
comportacion barbaro di 
Miguel 

Mansur ta e ehempel di un 


CeL.585 9500 


politico peligroso, cu prob- 
lemanan emocional con- 
sistente, cu ta papia prome 
ke pensa, cu ta insulta 
prome cu e rasona, cu ta 
lastra, difama y ofende pa 
gana un argumento. Man- 
sur ta dispuesto pa troce 
y gaña lo mas sagrado di 
nos pueblo pa convence su 
mes y pueblo, cu e tin ra- 
son. Miguel ta for di con- 
trol y a pasa e liña cora di 
respet y dignidad hopi 


tempo caba. Ma ta kico 
nos por spera di un polit- 
ico miyonario cu semper a 
haya tur loke e tabata kier 
y cu a bati su curpa tur ca- 
minda? Miguel su caracter 
como su arogancia ta un 
peliger, menasa y bom cu 
ta wardando pa explota. 
Esaki te politica nobo cu 
Miguel a campaña cu ne y 
a promete pueblo? Pueblo 
merece politico y lidernan 
cu tin respet pa pueblo. 
Politiconan cu ta respeta 
nan creencia, nan religion, 
y nan preocupacionan. Ni 
e caracter ni e agenda di 
Mansur ta un refleho di 
esaki. 

Si pueblo desea mas infor- 
macion di e articulo aki, 
contact mi na tel: 528- 
4639 of email mi na: mar- 
co.berlis@parlamento.aw 
/ Bo parlamentario y sir- 
bidor di pueblo na bo ordo 
semper! 

“SA BO RIESGO, SA KICO PA HACI” 


Fundacion Diabetes Aruba (FDA) ta invitabo pa forma parti di e diferente 
actividad en conexion cu Dia Mundial di Diabetes 2023. 


E afia aki e campafia mun- 
dial ta enfoca riba e im- 
portancia di sa bo riesgo 
di haya diabetes tipo 2 pa 
yuda retrasa of preveni e 
condicion aki. Na mes un 
momento resalta e impacto 
di e complicacionnan rela- 
ciona cu diabetes y e im- 
portancia di tin acceso na 
informacion y cuido corec- 
to pa garantisa tratamento 
y maneho na tempo. 


1 den cada 10 adulto rond 
di mundo tin diabetes. Mas 
di 90% tin diabetes tipo 2. 
Cerca di e mita no ta diag- 
nostica ainda. Na momen- 
to cu diabetes no wordo 
detecta y trata na tempo 
esaki por hiba na compli- 
cacionnan serio cu por po- 
tencialmente pone bida na 
peliger. 

Den varios caso diabetes 
tipo 2 y su complicacionnan 
por wordo retrasa of preve- 
ni door di adopta y mantene 
habitonan saludabel. 


ACTIVIDADNAN: 

1. 14 pa 20 di November 
forma parti di e “SUCU 
CHALLENGE NACIO- 


NAL”. FDA ta invitabo pa 
ban hunto KICK OUT sucu 
agrega pa 1 siman. Pa mas 
informacion tocante e chal- 
lenge aki, bishita e medio- 
nan social di Fundacion 
Diabetes Aruba of bishita 
nso website; https://www. 
fdaruba.com/challenge. 


2. Diaranson 15 di Novem- 
ber cuminsando di 6:30pm 
FDA lo ta na MFA Noord, 
hunto cu One Happy Is- 
land Lions Club y Prakti- 
jkOndersteuners (POH) 
brindando chekeo di sucu/ 
presion gratis y charla in- 
teractivo tocante diabetes y 
nutricion. 


3. Den colaboracion cu One 
Happy Island Lions Club 
y  PraktijkOndersteuners 
(POH), FDA lo bishita dife- 
rente scol basico cu e KiDS 
program. E meta di KiDS ta 
pa colaboracion cu POHnan 
y One Happy Island Lions 
Club, cu e meta pa con- 
scientisa nos muchanan y 
scolnan tocante diabetes 
tipo 1 y con pa hiba un bida 
saludabel pa preveni diabe- 
tes tipo 2. 


4. Diamars 28 di Novem- 
ber FDA lo duna tambe su 
di dos charla educativo pa 
docentenan tocante diabe- 
tes tipo 1 y con pa preveni 
diabetes tipo 2. Scolnan tin 
un rol importante den bida 
di nos muchanan door di 
forma nan educacion. Pro- 
move educacion di diabetes 
y estilo di bida saludabel 
den ambiente escolar por 
yuda segura un futuro salu- 
dabel y prospero. 


5. Fundacion Diabetes Aru- 
ba ta brinda curso PRISMA 
DIABETES desde aña 2019 
pa empodera personanan 
cu ta biba/diagnostica cu 
diabetes. Y diasabra awor 
18 di November FDA ta 
inicia su tan espera prome 
curso di PRISMA PRE- 
VENCION. Pa personanan 
na riesgo pa haya diabetes 
tipo 2 por ehempel: person- 
anan pre-diabetico, perso- 
na cu sobrepeso/obesidad 
of esnan cu tin diabetes den 
famia. 

E curso aki ta brinda cono- 
cemento y habilidad pa per- 
sona por maneha su salud, 


Diabetes: Sa bo riesgo, 


Sa kico pa haci 


y asina influencia e factor- 
nan di riesgo pa preveni e 
posibilidad di haya prob- 
lema riba termino largo. 
Registration pa e curso aki 
a sera caba, pero interesado 
por registra pa keda na al- 
tura di fechanan nobo na 
2024. 


Sa bo riesgo y kico pa haci 
ta importante pa por preve- 
ni, detecta trempan y haya 


tratamento na tempo. 


Forma parti di un di activi- 
dadnan menciona y tuma 
control di bo salud! 


Pa mas informacion por 
contacta cu Fundacion Dia- 
betes Aruba na 566-5045, 
info fdaruba.com, www. 
fdaruba.com of via Insta- 
gram, Facebook. 


Minister Ursell Arends: 


Recordatorio pa Registra pa e Proyecto Piloto di 
Agroforesteria Sintropico pa Scolnan Basico 


Ministerio di Naturalesa a lansa 
e proyecto di agroforesteria sin- 
tropico pa ofrece scol basico e 
oportunidad di crea un planta- 
cion di mata y fruta. Den e for- 
ma aki ta inculca balornan di 
agricultura sostenibel den nos 
muchanan. 

Minister Arends ta haci un yama- 
da na scolnan basico pa registra 
pa e proyecto. E proyecto ta bou 
guia di Santa Rosa y Living Soil 
Aruba pa asina apoya scolnan 
basico pa incorpora sector pri- 
mario como un herment educa- 
tivo. Ministerio di Naturalesa lo 
provee e 10 scolnan cu lo forma 
parti di e proyecto piloto sosten 
di material pa por crea planta- 


cion di mata riba tereno escolar. 
Ademas, personal di scol y bolun- 
tarionan lo ricibi training tocante 
e tecnicanan di agroforesteria, 
mantencion y cuido di e planta- 
cion di mata. E proyecto ta pla- 
nea pa cuminsa na januari 2024. 
E tecnica di agroforesteria ta 
aporta na un miho calidad di e 
suelo, percura cu e matanan ta 
fortifica otro y elimina e nece- 
sidad di pesticida. Ademas, e 
proyecto ta aporta na siguridad 
di alimentacion y autosuficiencia, 
cu un enfoke ariba scolnan cu ki- 
sas ta limita pa motibonan finan- 
ciero of falta di guia. 

Minister Arends ta remarca cu 
muchanan ta e futuro di nos pais 


y pa medio di proyectonan ag- 
ricola nan por siña di unda nan 
cuminda ta bin y tambe e impor- 
tancia di plantamento. Tambe lo 
integra e conocemento adkeri di 
e proyecto den e curiculo escolar 
y asina percura pa continuidad di 
e proyecto. Den futuro e muchan- 
an por crea un plantacion na nan 
hogar y aporta na Aruba su sigu- 
ridad di alimentacion. 

Tuma e oportunidad di registra 
via e siguiente link: https://bit. 
ly/40DFmKb 


Registracion ta habri te cu dia 
15 di november 2023. Un carta a 
wordo manda na bestuur di scol- 
nan basico cu mas detayes rela- 
ciona cu e proyecto aki. Pa mas 
informacion por tuma contact cu 
naturalesa@gobierno.aw. 
Ministerio di Naturalesa ta gradi- 
ci e scolnan cu ya caba a registra 
pa e proyecto di agroforesteria 
sintropico y ta encurasha otro 
scolnan basico pa registra pa asi- 
na provee oportunidad di educa- 
cion practico pa nos muchanan. 

ORANJESTAD, Aruba, 13 
November 2023: Parla- 
mentario Ricky Hoek den 
su funcion di presidente 
di Comision fiho di Labor 
di Parlamento di Aruba ta 
duna un relato encuanto 
un reunion riba e ‘Propu- 
esta di Reforma di Pakete 
di Pais” (hervormings- 
voorstellen Landspakket). 
Contenido di Pakete di 
Pais 

E pakete di pais ta reparti 
den 8 diferente tema poni 
bou di e letternan A te cu 
H, entre otro: maneho 
financiero, reforma eco- 
nomico, cuido y educa- 
cion. Tema E cu ta e Re- 
forma Economico' tin dos 
obhetivo. Un di nan ta pa 
realisa un sistema di sigu- 
ridad social solido y paga- 
bel cu ta pone incentivo na 
e luga corecto. Comision 


Parlamentario Ricky Hoek (MEP): 
Comision Labor ta enfoca riba regulacion di 
desempleo y sistema di seguridad social 


fiho di Labor ta enfoca su 
mes mas riba tema E. 


Regulacion di desempleo 
y sistema di seguridad so- 
cial 

Un di e puntonan cardinal 
cu a bin dilanti durante di 
e presentacion, tabata e 
regulacion di desempleo 
cu ta cay bou di tema E 
Reforma Economico’. Na 
april di e aña aki, Depar- 
tamento di Labor a sigui 
traha riba e ‘regulacion 
di desempleo’. Segun De- 
partamento di Labor, ta 
importante pa bin cu un 
plan pa fortalece e segu- 
ridad social na Aruba. Por 
ehempel, den caso cu un 
persona perde trabou na e 
momento aki, y e no logra 
haya un otro, e lo mester 
haci peticion pa ricibi bi- 
jstand. 

Proximo Jackpot 


100.000,- 


Proximo Jackpot 


Pa evita cu personanan ta 
bay den e sistema di bi- 
jstand, a propone e idea pa 
introduci un ‘Fondo di Se- 
guridad Social caminda 
e prima di cessantia por 
bay aden y ta uza esaki na 
momento di desempleo. A 
base di combersacionnan 
cu e ekipo di gobierno 
ta hibando cu diferente 
stakeholder riba e tema di 
labor, a bin un proposicion 
riba mesa. 


E idea pa un ‘Fondo di Se- 
guridad Social’ ta parce di 
tin e sosten di tanto e du- 
nadonan di trabou como 
tambe e sindicatonan. 


Trabou di Parlamento 


Parlamentario Ricky Hoek 
a puntra tanto na Minister 
di Labor y Departamento 
di Labor kico ta e siguien- 
te pasonan. Di parti di go- 
bierno a duna di conoce 
cu a base di investigacion 
existente y/of adicional, lo 
desaroya y implementa un 
proposicion pa cu e siste- 
ma di seguridad social. 


Por ultimo presidente di 
e comision Sr. Hoek, ta 
vocifera cu mediante re- 
unionnan structural di e 


Comision fiho di Labor, 
Parlamento di Aruba lo 
sigui controla e proceso 


y desaroyo di e pakete di 
pais pa e lunanan nos di- 
lanti. 


VALIDO TE DIAMARS 14 DI NOVEMBER 2023, 
18:00 ORA 


TEMPO: 

AWE TARDI Y AWE NOCHI: PARCIALMENTE 
NUBLA CU UN AWACERO PASAJERO 
DEN MARDUGA Y MAYAN: PARCIALMENTE 
NUBLA CU UN AWACERO PASAJERO 
TE BREVE 


TEMPERATURA MAXIMO 32 GRADO CELSIUS 
TEMPERATURA MINIMO 27 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 33 PA 42 GRADO CEL- 
SIUS 
UV INDEX: 8 


BAHADA DI SOLO : 6:11 PM 
SUBIDA DI SOLO : 6:37 AM. 
CONDICIONAN MARITIMO/ ESTADO DI LAMA: 
NA PARTINAN PROTEJE DI COSTA: KETU, ROND 


i raa n 
NA PARTINAN ZUID: TRA L TE MODERA, EN- 


AVISO/ ALERTA: 
TA SUGERI OPERADORNAN DI BOTO CHIKITO 
PA BAI CU 
CAUTELA NA PARTINAN OOST TE NOORDWEST 
DI COSTA 


QIZT 

Addonsito Croes a entrega awards 
di Playa Film Festival 2023 


Den Kenwolf Studio na 
Oranjestad, cu musica di 
Adriano Nanof, a tuma 
luga e entrega di premio 
na e ganadornan di Playa 
Film Festival 2023. Cinco 
(5) scol secundario a par- 
ticipa pe premio di Best 
Student Short Documen- 
tary cu tawata Colegio San 
Antonio, St. Augustinus 
College, YNZ Montessori, 
Mon Plaisir HAVO/VWO y 
De Schakel College. Tawa- 
ta Mon Plaisir HAVO/ 
VWO a resulta e scol cu e 
pelicula cortometrahe ga- 
nado. 

E miho Feature film 2023 
tawata “It is not past 08- 


12-1982” di Ida Does di 
Hulanda. E miho Short 
movie 2023 tawata “Stick 
is Life” di Miguel Galo- 
fre di Trinidad & Tobago. 
E MC tawata Addonsito 
Croes. 

E anochi aki, Addonsito 
Croes y Juan Fransisco 
Pardo di fundacion CineA- 
ruba como sorpresa a haci 
entrega tambe di dos (2) 
galardon como actua- 
cion sublime y como tal- 
ento nobo den e mundo di 
pelicula na Tuesday Irwin 
y Nathan Matthew Legger 
for di Londen. Pa 2024, 
Playa Film Festival lo tey 
atrobe. 

Minister Maduro di Cultura a hiba 
palabra na e di 42 Conferencia General di 
UNESCO na Paris, Francia 


Riba diabierna 10 di no- 
vember, Minister Maduro 
di Cultura a hiba palabra 
den e reunion plenario di 
e 42 Conferencia General 
di UNESCO cu a tuma 
luga na e UNESCO Head- 
quarters na Paris, Fran- 
cia. 


Na e ocasion aki diferente 
Ministernan di Ense- 


fiansa y Cultura a brinda 
informacion riba con na 
nan respectivo Pais nan 
ta trahando pa asina por 
implementa e vision di 
UNESCO pa logra paz 
atraves di educacion, 
ciencia, cultura, comuni- 
cacion y informacion. 


Minister Maduro a in- 
forma e plenario cu Aru- 
ba ta comprometi cu e 
vision di UNESCO y a 
brinda algun ehempel di 
esaki. Aruba tin ya caba 
4 'UNESCO Schools' na 
unda hobennan ta siña 
mas di e metanan pa un 
desaroyo sostenibel di 
nos mundo. Aruba ta 
cabes di e programa di 
Memory of the World pa e 
region di Caribe y Latino 
America yama MOWLAC 
cu ta percura pa e heren- 
cia cultural por keda con- 
serva pa humanidad. 

Un experto Arubiano 


tambe lidera e programa 
di IOCARIBE cu traha na 
bienestar di e conserva- 
cion di nos oceanonan. 
Minister Maduro a in- 
forma tambe cu e aña aki 
Aruba tin un Minister y 
un representante den e 
Youth Forum di UNES- 
CO pa asina intercambia 
pensamento cu otro ho- 
bennan di rond mundo 
y busca solucionnan du- 
radero na bienestar di 
humanidad. 


Minister Maduro ta gradi- 
ci Secretario General di 
UNESCO na Aruba, sra. 
Marushka Tromp, y tur 
miembro di e Comicion 
Nacional di UNESCO 
na Aruba pa a compila y 
prepara tur informacion 
necesario pa asina esaki 
por a keda presenta den 
e reunion plenario di e 42 
Conferencia General di 
UNESCO. 


